Ir-Regolament tal-Kummissjoni (KE) Nru 177/2004
tat-30 ta’ Jannar 2004
li jiffissa l-għajnuna għat-tadam, li jrid jiġi pproċessat, taħt ir-Regolament tal-Kunsill (KE) Nru 2201/96 għas-sena tat-tqegħid fis-suq 2004/2005
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2201/96 tat-28 ta’ Ottubru 1996 dwar l-organizzazzjoni komuni tas-swieq fi frott ipproċessat u prodotti tal-ħaxix [1],u b’mod partikolari l-Artikolu 6(1) tiegħu
Billi:
(1) L-Artikolu 3(3) tar-Regolament tal-Kummissjoni (KE) Nru 1535/2003 tad-29 ta’ Awissu 2003 li jippreskrivi regoli dettaljati dwar l-implimentazzjoni tar-Regolament (KE) Nru 2201/96 fir-rigward ta’ l-iskema ta’ għajnuna għal prodotti pproċessati mill-frott u l-ħxejjex [2], jistipula li l-Kummissjoni għandha xxandar l-ammont ta’ għajnuna għat-tadam wara li tkun saret verifika li t-thresholds iffissati fl-Anness III tar-Regolament (KE) Nru 2201/96 ikunu ġew osservati.
(2) L-Artikolu 5(2) tar-Regolament (KE) Nru 2201/96 jipprovdi li l-eċċessi ta’ l-ipproċessar li huma ’l fuq mit-threshold għandhom ikunu kkalkulati billi jiġi mqabbel it-threshold mal-kwantità medja pproċessata bl-għajnuna, matul it-tliet snin tat-tqegħid fis-suq li jiġu qabel is-sena li għaliha trid tiġi ssettjata l-għajnuna.
(3) Il-medja tal-kwantità ta’ tadam ikkunnsinnata għall-ipproċessar bl-għajnuna matul is-snin tat-tqegħid fis-suq 2001/2002, 2002/2003 u 2003/2004, kif avżat mill-Istati Membri, hija ta’ 196004 tunnellata metrika aktar mit-threshold tal-Komunità. Għalhekk l-għajnuna għall-2004/2005 trid tiġi aġġustata skond hekk fir-rigward tal-livell stabbilit fl-Artikolu 4(2) tar-Regolament (KE) Nru 2201/96.
(4) Il-miżuri pprovduti f’dan ir-Regolament huma skond l-opinjoni tal-Kumitat ta’ Ġestjoni għall-Prodotti Ipproċessati mill-Frott u l-Ħxejjex,
ADOTTAT DAN IR-REGOLAMENT:
Artikolu 1
L-għajnuna għat-tadam prevista bir-Regolament tal-Kunsill (KE) Nru 2201/96 għas-sena tat-tqegħid fis-suq 2004/2005 għandha tkun:
- EUR 34,50 għal kull tunnellata metrika fil-Greċja, fi Franza, fl-Italja u fil-Portugall;
- EUR 34,50 kull tunnellata metrika fi Spanja għat-tadam maħsub għall-produzzjoni tat-tadam mqaxxar sħiħ;
- EUR 29,36 għal kull tunnellata metrika fi Spanja għat-tadam li mhux imqaxxar sħiħ.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni EwropeaUnion.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, it-30 ta’ Jannar 2004.